ข้อบัญญัติองค์การบริหารส่วนตำบลโคกขามข้อบัญญัติองค์การบริหารส่วนตำบลโคกขามเรื่องกำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิดหรือบางประเภทในพื้นที่บางส่วนในท้องที่เขตองค์การบริหารส่วนตำบลโคกขามอำเภอเมืองสมุทรสาคร จังหวัดสมุทรสาครพ.ศ. ๒๕๕๗ อาศัยอำนาจตามความในมาตรา ๙ วรรคสอง แห่งพระราชบัญญัติควบคุมอาคาร พ.ศ. ๒๕๒๒ซึ่งแก้ไขเพิ่มเติมโดยพระราชบัญญัติควบคุมอาคาร (ฉบับที่ ๒) พ.ศ. ๒๕๓๕ และมาตรา ๗๑แห่งพระราชบัญญัติสภาตำบลและองค์การบริหารส่วนตำบล พ.ศ. ๒๕๓๗ซึ่งแก้ไขเพิ่มเติมโดยพระราชบัญญัติสภาตำบลและองค์การบริหารส่วนตำบล (ฉบับที่ ๕)พ.ศ. ๒๕๔๖ องค์การบริหารส่วนตำบลโคกขามโดยความเห็นชอบของสภาองค์การบริหารส่วนตำบลโคกขาม และนายอำเภอเมืองสมุทรสาครจึงออกข้อบัญญัติไว้ ดังต่อไปนี้ข้อ ๑ ข้อบัญญัตินี้เรียกว่าข้อบัญญัติองค์การบริหารส่วนตำบลโคกขาม เรื่อง กำหนดบริเวณห้ามก่อสร้างดัดแปลง หรือเปลี่ยนการใช้อาคารบางชนิดหรือบางประเภทในพื้นที่บางส่วนในท้องที่เขตองค์การบริหารส่วนตำบลโคกขาม อำเภอเมืองสมุทรสาครจังหวัดสมุทรสาคร พ.ศ. ๒๕๕๗ข้อ ๒[๑] ข้อบัญญัตินี้ให้ใช้บังคับตั้งแต่วันถัดไปจากวันประกาศในราชกิจจานุเบกษาเป็นต้นไปข้อ ๓ ในข้อบัญญัตินี้บริเวณที่ ๑ หมายความว่าพื้นที่ในบริเวณ ดังต่อไปนี้๑.๑ ด้านเหนือ จดถนนสาธารณะไม่ปรากฏชื่อ ฟากตะวันตก เส้นตรงที่ลากตรงจากกึ่งกลางถนนสาธารณะ ไม่ปรากฏชื่อไปทางทิศตะวันออกเฉียงใต้ ทิศตะวันออกและทิศตะวันออกเฉียงเหนือ จนบรรจบกับเส้นแบ่งเขตการปกครองระหว่างองค์การบริหารส่วนตำบลโคกขามกับเทศบาลตำบลนาดีด้านตะวันออก จดเส้นแบ่งเขตการปกครองระหว่างองค์การบริหารส่วนตำบลโคกขามกับองค์การบริหารส่วนตำบลคอกกระบือด้านใต้ จดเส้นขนานระยะ๒๐๐ เมตร กับเส้นตรงที่ลากตรงจากกึ่งกลางถนนสาธารณะ ไม่ปรากฏชื่อไปทางทิศตะวันออกเฉียงใต้ ทิศตะวันออก และทิศตะวันออกเฉียงเหนือ จนบรรจบกับเส้นแบ่งเขตการปกครองระหว่างองค์การบริหารส่วนตำบลโคกขามกับองค์การบริหารส่วนตำบลคอกกระบือด้านตะวันตก จดเส้นขนานระยะ ๒๐๐ เมตร กับกึ่งกลางถนนสาธารณะไม่ปรากฏชื่อ๑.๒ ด้านเหนือ จดเส้นแบ่งเขตการปกครองระหว่างองค์การบริหารส่วนตำบลโคกขามกับเทศบาลตำบลนาดีด้านตะวันออก จดเส้นขนานระยะ ๕๐๐ เมตร กับถนนสาธารณะไม่ปรากฏชื่อด้านใต้ จดเขตทางรถไฟสายวงเวียนใหญ่- มหาชัย ฟากเหนือ โรงเรียนโสภณาราม วัดโสภณาราม คลองมหาชัย ฝั่งเหนือและวัดศรีบูรณาวาสด้านตะวันตก จดเส้นแบ่งเขตการปกครองระหว่างองค์การบริหารส่วนตำบลโคกขามกับเทศบาลนครสมุทรสาครและองค์การบริหารส่วนตำบลท่าทราย๑.๓ ด้านเหนือ จดคลองมหาชัย ฝั่งใต้ด้านตะวันออก จดเส้นขนานระยะ ๒,๖๐๐ เมตรกับกึ่งกลางทางหลวงแผ่นดินหมายเลข ๓๔๒๓ด้านใต้ จดเส้นขนานระยะ๙๐๐ เมตร กับกึ่งกลางคลองมหาชัยด้านตะวันตก จดเส้นแบ่งเขตการปกครองระหว่างองค์การบริหารส่วนตำบลโคกขามกับเทศบาลตำบลบางหญ้าแพรกถนนเจษฎาวิถี ฟากใต้ และคลองกระเจ็ดฝั่งตะวันออกบริเวณที่ ๒ หมายความว่าพื้นที่ในบริเวณ ดังต่อไปนี้๒.๑ ด้านเหนือ จดเส้นแบ่งเขตการปกครองระหว่างองค์การบริหารส่วนตำบลโคกขามกับเทศบาลตำบลนาดีและองค์การบริหารส่วนตำบลคอกกระบือด้านตะวันออก จดเส้นแบ่งเขตการปกครองระหว่างองค์การบริหารส่วนตำบลโคกขามกับองค์การบริหารส่วนตำบลคอกกระบือด้านใต้ จดเส้นตรงที่ลากตรงจากกึ่งกลางถนนสาธารณะไม่ปรากฏชื่อไปทางทิศตะวันออกเฉียงใต้ ทิศตะวันออก และทิศตะวันออกเฉียงเหนือจนบรรจบกับเส้นแบ่งเขตการปกครองระหว่างองค์การบริหารส่วนตำบลโคกขามกับองค์การบริหารส่วนตำบลคอกกระบือด้านตะวันตก จดเส้นแบ่งเขตการปกครองระหว่างองค์การบริหารส่วนตำบลโคกขามกับเทศบาลตำบลนาดี๒.๒ ด้านเหนือ จดเขตทางรถไฟสายวงเวียนใหญ่ - มหาชัย ฟากใต้ด้านตะวันออก จดวัดศรีบูรณาวาสด้านใต้ จดคลองมหาชัยฝั่งเหนือด้านตะวันตก จดเส้นแบ่งเขตการปกครองระหว่างองค์การบริหารส่วนตำบลโคกขามกับเทศบาลนครสมุทรสาคร๒.๓ ด้านเหนือ จดคลองมหาชัย ฝั่งใต้ด้านตะวันออก จดแพรกสาธารณะไม่มีชื่อ ฝั่งตะวันตกด้านใต้ จดถนนเจษฎาวิถีฟากเหนือด้านตะวันตก จดเส้นแบ่งเขตการปกครองระหว่างองค์การบริหารส่วนตำบลโคกขามกับเทศบาลนครสมุทรสาครบริเวณที่ ๓ หมายความว่าพื้นที่ในบริเวณ ดังต่อไปนี้๓.๑ ด้านเหนือ จดเส้นแบ่งเขตการปกครองระหว่างองค์การบริหารส่วนตำบลโคกขามกับเทศบาลตำบลนาดี เส้นขนานระยะ ๒๐๐ เมตรกับเส้นตรงที่ลากตรงจากกึ่งกลางถนนเอกชัยไปทางทิศตะวันออกเฉียงใต้ทิศตะวันออก และทิศตะวันออกเฉียงเหนือจนบรรจบกับเส้นแบ่งเขตการปกครองระหว่างองค์การบริหารส่วนตำบลโคกขามกับองค์การบริหารส่วนตำบลคอกกระบือด้านตะวันออก จดเส้นแบ่งเขตการปกครองระหว่างองค์การบริหารส่วนตำบลโคกขามกับองค์การบริหารส่วนตำบลพันท้ายนรสิงห์ด้านใต้ จดเส้นขนานระยะ๑,๐๐๐ เมตร กับกึ่งกลางทางรถไฟสายวงเวียนใหญ่ -มหาชัย และเส้นคลองมหาชัย ฝั่งเหนือด้านตะวันตก จดวัดโสภณาราม เขตทางรถไฟสายวงเวียนใหญ่ - มหาชัยฟากใต้และเส้นขนานระยะ ๕๐๐ เมตร กับกึ่งกลางถนนสาธารณะ ไม่ปรากฏชื่อ๓.๒ ด้านเหนือ จดคลองมหาชัย ฝั่งใต้ด้านใต้ จดเส้นขนานระยะ๑,๐๐๐ เมตร กับกึ่งกลางทางรถไฟสายวงเวียนใหญ่- มหาชัย และเส้นขนานระยะ ๑,๐๐๐ เมตรกับกึ่งกลางทางหลวงแผ่นดินหมายเลข ๓๔๒๓ด้านตะวันตก จดเส้นแบ่งเขตการปกครองระหว่างองค์การบริหารส่วนตำบลโคกขามกับเทศบาลตำบลบางหญ้าแพรกเส้นขนานระยะ ๙๐๐ เมตร กับกึ่งกลางคลองมหาชัย และเส้นขนานระยะ ๒,๖๐๐ เมตร กับกึ่งกลางทางหลวงแผ่นดินหมายเลข ๓๔๒๓๓.๓ ด้านเหนือ จดเส้นแบ่งเขตการปกครองระหว่างองค์การบริหารส่วนตำบลโคกขามกับเทศบาลตำบลบางหญ้าแพรกด้านตะวันออก จดเส้นขนานระยะ ๑,๐๐๐ เมตรกับกึ่งกลางทางหลวงแผ่นดินหมายเลข ๓๔๒๓ด้านใต้ จดเส้นขนานระยะ๓,๘๒๐ เมตร กับกึ่งกลางทางรถไฟสายวงเวียนใหญ่- มหาชัยด้านตะวันตก จดเส้นแบ่งเขตการปกครองระหว่างองค์การบริหารส่วนตำบลโคกขามกับเทศบาลตำบลบางหญ้าแพรกทั้งนี้ พื้นที่บริเวณที่ ๑ บริเวณที่ ๒ บริเวณที่ ๓ปรากฏตามแผนที่ท้ายข้อบัญญัตินี้ข้อ ๔ ภายในบริเวณที่ ๑ห้ามบุคคลใดก่อสร้างอาคาร ดังต่อไปนี้(๑) โรงงานทุกจำพวกตามกฎหมายว่าด้วยโรงงาน เว้นแต่โรงงานตามประเภทชนิดและจำพวกที่กำหนดให้ดำเนินการได้ตามบัญชีท้ายข้อบัญญัติและโรงงานบำบัดน้ำเสียรวมของชุมชน(๒) คลังก๊าซปิโตรเลียมเหลวสถานที่บรรจุก๊าซปิโตรเลียมเหลวประเภทโรงบรรจุสถานที่บรรจุก๊าซปิโตรเลียมเหลวประเภทห้องบรรจุ และสถานที่เก็บรักษาก๊าซปิโตรเลียมเหลวประเภทโรงเก็บตามกฎหมายว่าด้วยการควบคุมน้ำมันเชื้อเพลิง(๓) คลังน้ำมันและสถานที่เก็บรักษาน้ำมันลักษณะที่สามตามกฎหมายว่าด้วยการควบคุมน้ำมันเชื้อเพลิง เพื่อจำหน่าย(๔) อาคารเลี้ยงสัตว์ทุกชนิดเพื่อการค้า(๕) สุสาน และฌาปนสถานตามกฎหมายว่าด้วยสุสานและฌาปนสถานเว้นแต่เป็นการก่อสร้างแทนสุสาน หรือฌาปนสถานที่มีอยู่เดิม(๖) สถานบริการตามกฎหมายว่าด้วยสถานบริการ(๗) โรงฆ่าสัตว์ เว้นแต่เป็นการประกอบการโดยหน่วยงานของรัฐ(๘) ไซโลเก็บผลิตผลทางการเกษตร(๙) โรงกำจัดขยะมูลฝอย(๑๐) โรงซื้อขายหรือเก็บเศษวัสดุข้อ ๕ ภายในบริเวณที่ ๒ห้ามบุคคลใดก่อสร้างอาคาร ดังต่อไปนี้(๑) โรงงานทุกจำพวกตามกฎหมายว่าด้วยโรงงานเว้นแต่โรงงานตามประเภทหรือชนิดและจำพวกที่กำหนดให้ดำเนินการได้ตามบัญชีท้ายข้อบัญญัติและโรงงานบำบัดน้ำเสียรวมของชุมชน(๒) คลังก๊าซปิโตรเลียมเหลวสถานที่บรรจุก๊าซปิโตรเลียมเหลวประเภทโรงบรรจุ สถานที่บรรจุก๊าซปิโตรเลียมเหลวประเภทห้องบรรจุและสถานที่เก็บรักษาก๊าซปิโตรเลียมเหลวประเภทโรงเก็บตามกฎหมายว่าด้วยการควบคุมน้ำมันเชื้อเพลิง(๓) คลังน้ำมันและสถานที่เก็บรักษาน้ำมัน ลักษณะที่สามตามกฎหมายว่าด้วยการควบคุมน้ำมันเชื้อเพลิง เพื่อจำหน่าย(๔) อาคารเลี้ยงสัตว์ทุกชนิดเพื่อการค้า(๕) สุสาน และฌาปนสถานตามกฎหมายว่าด้วยสุสานและฌาปนสถานเว้นแต่เป็นการก่อสร้างแทนสุสาน หรือฌาปนสถานที่มีอยู่เดิม(๖) สถานบริการตามกฎหมายว่าด้วยสถานบริการ(๗) โรงฆ่าสัตว์ เว้นแต่เป็นการประกอบการโดยหน่วยงานของรัฐ(๘) ไซโลเก็บผลิตผลทางการเกษตร(๙) โรงกำจัดขยะมูลฝอย(๑๐) โรงซื้อขายหรือเก็บเศษวัสดุข้อ ๖ ภายในบริเวณที่ ๓ห้ามบุคคลใดก่อสร้างอาคาร ดังต่อไปนี้(๑) โรงงานทุกจำพวกตามกฎหมายว่าด้วยโรงงาน เว้นแต่ โรงงานตามประเภทชนิดและจำพวกที่กำหนดให้ดำเนินการได้ตามบัญชีท้ายข้อบัญญัติและโรงงานบำบัดน้ำเสียรวมของชุมชน(๒) โรงแรมตามกฎหมายว่าด้วยโรงแรม(๓) สถานบริการตามกฎหมายว่าด้วยสถานบริการ(๔) อาคารอยู่อาศัยหรือประกอบพาณิชยกรรมประเภทอาคารขนาดใหญ่แต่ไม่หมายความรวมถึงอาคารพาณิชยกรรมประเภทค้าปลีกค้าส่ง(๕) ห้องแถว หรือตึกแถว(๖) อาคารอยู่อาศัยประเภทห้องชุดหรืออาคารชุดตามกฎหมายว่าด้วยอาคารชุด(๗) อาคารอยู่อาศัยประเภทหอพักตามกฎหมายว่าด้วยหอพักข้อ ๗ ภายในบริเวณพื้นที่ที่กำหนดไว้ตามข้อ ๓ห้ามบุคคลใดดัดแปลง หรือเปลี่ยนการใช้อาคารใด ๆให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ ๔ ข้อ ๕ และข้อ ๖ข้อ ๘ อาคารที่มีอยู่แล้วในพื้นที่ที่กำหนดตามข้อ๓ก่อนหรือในวันที่ข้อบัญญัตินี้ใช้บังคับให้ได้รับยกเว้นไม่ต้องปฏิบัติตามข้อบัญญัตินี้แต่ห้ามดัดแปลง หรือเปลี่ยนการใช้อาคารดังกล่าวให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ ๔ ข้อ ๕ และข้อ ๖ข้อ ๙ อาคารที่ได้รับใบอนุญาตหรือใบรับแจ้งการก่อสร้าง ดัดแปลงหรือเปลี่ยนการใช้ตามกฎหมายว่าด้วยการควบคุมอาคารหรือที่ได้รับอนุญาตตามกฎหมายเฉพาะว่าด้วยกิจการนั้นก่อนวันที่ข้อบัญญัตินี้ใช้บังคับและยังก่อสร้าง ดัดแปลง หรือเปลี่ยนการใช้ไม่แล้วเสร็จให้ได้รับยกเว้นไม่ต้องปฏิบัติตามข้อบัญญัตินี้แต่จะขอเปลี่ยนแปลงการอนุญาตหรือการแจ้งให้เป็นการขัดต่อข้อบัญญัตินี้ไม่ได้ข้อ ๑๐ ให้นายกองค์การบริหารส่วนตำบลโคกขามรักษาการตามข้อบัญญัตินี้ประกาศณ วันที่ ๑ ธันวาคม พ.ศ. ๒๕๕๗อนุสรณ์สุขรุ่งเรืองนายกองค์การบริหารส่วนตำบลโคกขาม[เอกสารแนบท้าย]๑. แผนที่ท้ายข้อบัญญัติองค์การบริหารส่วนตำบลโคกขามเรื่อง กำหนดบริเวณห้ามก่อสร้าง ดัดแปลงหรือเปลี่ยนการใช้อาคารบางชนิดหรือบางประเภทในพื้นที่บางส่วนในท้องที่เขตองค์การบริหารส่วนตำบลโคกขาม อำเภอเมืองสมุทรสาครจังหวัดสมุทรสาคร พ.ศ. ๒๕๕๗๒. บัญชีท้ายข้อบัญญัติองค์การบริหารส่วนตำบลโคกขามเรื่อง กำหนดบริเวณห้ามก่อสร้าง ดัดแปลงหรือเปลี่ยนการใช้อาคารบางชนิดหรือบางประเภทในพื้นที่บางส่วนในท้องที่เขตองค์การบริหารส่วนตำบลโคกขาม อำเภอเมืองสมุทรสาคร จังหวัดสมุทรสาครพ.ศ. ๒๕๕๗(ดูข้อมูลจากภาพกฎหมาย)ปริยานุช/ผู้จัดทำ๑๒ กุมภาพันธ์๒๕๕๘นุสรา/ผู้ตรวจ๑๒ กุมภาพันธ์๒๕๕๘[๑] ราชกิจจานุเบกษาเล่ม ๑๓๒/ตอนพิเศษ ๓๓ ง/หน้า ๔๑/๑๐ กุมภาพันธ์ ๒๕๕๘